Pidage meeles oma juhatajaid, kes teile on rääkinud Jumala sõna; pidades silmas nende elukäigu lõppu, võtke eeskujuks nende usk!  Hb 13:7  Seda apostli sõna on kasutatud sagedasti just kirikujuhtide ärasaatmisel või nende mälestusele mõeldes. Sellesama salmi valis peapiiskop Edgar Hark kõne aluseks, kui 11. oktoobril 1977. aastal Tallinna Piiskoplikus Toomkirikus Jumalaga jäeti peapiiskop Alfred  Toomingaga, kes oli olnud Eesti luterliku kiriku ülemkarjaseks kümme aastat ja kelle osaks oli võidelda, et ka nn vaikival ajastul kiriku hääl ei vaikiks.